62022CO0335_INF
Tiesas (desmitā palāta) 2019. gada 19. jūlija rīkojums –A (Nodeva, ar ko apliek darījumus ar vērtspapīriem)
(lieta C‑335/22) (
1
)
Lūgums sniegt prejudiciālu nolēmumu – Tiesas Reglamenta 99. pants – Skaidri no judikatūras izsecināma atbilde – Direktīva 2008/7/EK – 5. panta 2. punkta b) apakšpunkts – Netiešie nodokļi, ko uzliek kapitāla piesaistīšanai – Zīmognodeva, ar ko apliek obligāciju un komerciālu vērtspapīru izvietošanas tirgū pakalpojumus
1.
Noteikumi par nodokļiem – Tiesību aktu saskaņošana – Netiešie nodokļi, ko uzliek kapitāla piesaistīšanai – Direktīva 2008/7/EK – Darījumi, kam neuzliek netiešos nodokļus – Tirgojamu vērtspapīru emisija un laišana apgrozībā – Jēdziens – Tirgojamu vērtspapīru izvietošanas tirgū pakalpojumi, kas ir kopējā kapitāla piesaistīšanas darījuma neatņemama sastāvdaļa – Iekļaušana
(Padomes Direktīvas 2008/7 5. panta 2. punkta b) apakšpunkts)
(skat. 25. un 26. punktu)
2.
Noteikumi par nodokļiem – Tiesību aktu saskaņošana – Netiešie nodokļi, ko uzliek kapitāla piesaistīšanai – Direktīva 2008/7/EK – Darījumi, kam neuzliek netiešos nodokļus – Zīmognodeva, ar ko apliek banku iestādes, kas veic tirgojamu vērtspapīru izvietošanas tirgū pakalpojumus, gūto atlīdzību – Nepieļaujamība – Obligāta trešās personas pakalpojumu izmantošana, ko veic sabiedrība, kas emitē vērtspapīrus – Ietekmes neesamība
(Padomes Direktīvas 2008/7 5. panta 2. punkta b) apakšpunkts)
(skat. 28. un 29. punktu un rezolutīvo daļu)
Rezolutīvā daļa
Padomes Direktīvas 2008/7/EK (2008. gada 12. februāris) par netiešajiem nodokļiem, ko uzliek kapitāla piesaistīšanai, 5. panta 2. punkta b) apakšpunkts
ir jāinterpretē tādējādi, ka
valsts tiesiskais regulējums – kas noteic, ka ar zīmognodevu ir apliekama atlīdzība, ko kapitālsabiedrība maksā banku iestādei, kurai tā ir uzticējusi izvietot tirgū tādus apgrozāmus vērtspapīrus kā jaunas emisijas obligācijas un komerciāli vērtspapīri – netiek pieļauts pat neatkarīgi no tā, vai šos vērtspapīrus emitējušajām sabiedrībām ir likumisks pienākums izmantot trešo personu pakalpojumus, vai arī tās ir izvēlējušās šos pakalpojumus izmantot pēc savas gribas.
(
1
)	OV C 326, 29.8.2022.